Internet tarmog‘ida tarqalgan xabarlardan birida fuqaro ko‘chada havo sharlarini sotayotgan yosh bolaga e’tibor qaratib, ushbu holatdan xavotirda ekanligini bildirgan. Toshkent shahar IIBB ma’lum qilishicha, mazkur fakt bo‘yicha tekshiruv o‘tkazildi. Foto: IIBB axborot xizmati Ma’lum bo‘lishicha, 2021 yilning 20 noyabr kuni umumta’lim maktabining 3-sinf o‘quvchisi, 9 yoshli Sh.F. haqiqatan ham Yunusobod tumani Billur mahallasida havo sharlarini sotish maqsadida yurgan. Qayd etilishicha, shu holat yuzasidan Yunusobod tumani IIO FMB xodimlari bolaning otasi – 34 yoshli N.F. bilan bog‘lanishdi. Fuqaro bilan profilaktik suhbat o‘tkazilib, so‘ng unga nisbatan Ma’muriy javobgarlik to‘g‘risidagi kodeksning 47-moddasi 1-qismi (Bolalarni tarbiyalash va ularga ta’lim berish borasidagi majburiyatlarni bajarmaslik) bo‘yicha bayonnoma rasmiylashtirildi.